# 五月五端午节的诗词

来源：网络 作者：梦中情人 更新时间：2024-02-23

*节日到祝福当然不能少，节日祝福可以增加两个人的联系，增进两个人的感情。以下是为您整理的五月五端午节的诗词，供大家参考。　　【篇一】、《齐天乐》　　宋•杨无咎　　疏疏数点黄梅雨。殊方又逢重五。　　角黍包金，草蒲泛玉，　　风物依然荆楚。　　衫裁...*

节日到祝福当然不能少，节日祝福可以增加两个人的联系，增进两个人的感情。以下是为您整理的五月五端午节的诗词，供大家参考。

　　【篇一】、《齐天乐》

　　宋•杨无咎

　　疏疏数点黄梅雨。殊方又逢重五。

　　角黍包金，草蒲泛玉，

　　风物依然荆楚。

　　衫裁艾虎。

　　更钗凫朱符，臂缠红缕。

　　扑粉香绵，唤风绫扇小窗午。

　　沈湘人去已远，

　　劝君休对酒，感时怀古。

　　慢啭莺喉，轻敲象板，

　　胜读离\*章句。荷香暗度。

　　渐引入陶陶，醉乡深处。

　　卧听江头，画船喧叠鼓。

　　【篇二】、《菩萨蛮》

　　宋•陈义

　　包中香黍分边角。彩丝剪就交绒索。

　　樽俎泛菖蒲。年年五月初。

　　主人恩义重。对景承欢宠。

　　何日玩山家。葵蒿三四花。

　　【篇三】、《渔家傲》

　　宋•欧阳修

　　五月榴花妖艳烘。绿杨带雨垂垂重。

　　五色新丝缠角粽。金盘送。

　　生绡画扇盘双凤。正是浴兰时节动。

　　菖蒲酒美清尊共。叶里黄骊时一弄。

　　犹瞢忪。等闲惊破纱窗梦。

　　【篇四】、《念奴娇》

　　宋•张榘

　　楚湘旧俗，记包黍沈流，缅怀忠节。

　　谁挽汨罗千丈雪，一洗些魂离别。

　　赢得儿童，红丝缠臂，佳话年年说。

　　龙舟争渡，搴旗捶鼓骄劣。

　　谁念词客风流，菖蒲桃柳，忆闺门铺设。

　　嚼徵含商陶雅兴，争似年时娱悦。

　　青杏园林，一樽煮酒，当为浇凄切。

　　南薰应解，把君愁袂吹裂。

　　【篇五】、《喜迁莺》

　　宋•黄裳

　　梅霖初歇。乍绛蕊海榴，争开时节。

　　角黍包金，香蒲切玉，是处玳筵罗列。

　　斗巧尽输少年，玉腕彩丝双结。

　　舣彩舫，看龙舟两两，波心齐发。

　　奇绝。难画处，激起浪花，飞作湖间雪。

　　画鼓喧雷，红旗闪电，夺罢锦标方彻。

　　望中水天日暮，犹见朱帘高揭。

　　归棹晚，载菏花十里，一钩新月。

　　【篇六】、《花心动》

　　宋•史浩

　　槐夏阴浓，笋成竿、红榴正堪攀折。

　　菖歜碎琼，角黍堆金，又赏一年佳节。

　　宝觥交劝殷勤愿，把玉腕、彩丝双结。

　　是，龙舟竞夺，锦标方彻。

　　此意凭谁向说。纷两岸，游人强生区别。

　　胜负既分，些个悲欢，过眼尽归休歇。

　　到头都是强阳气，初不悟、本无生灭。

　　见破底，何须更求指诀。

　　【篇七】、《已酉端午》

　　明•贝琼

　　风雨端阳生晦冥，汨罗无处吊英灵。

　　海榴花发应相笑，无酒渊明•亦独醒。

　　【篇八】、《午日处州禁竞渡》

　　明•汤显祖

　　独写菖蒲竹叶杯，蓬城芳草踏初回。

　　情知不向瓯江死，舟楫何劳吊屈来。

　　【篇九】、《午日观竞渡》

　　明•边贡

　　共骇群龙水上游，不知原是木兰舟。

　　云旗猎猎翻青汉，雷鼓嘈嘈殷碧流。

　　屈子冤魂终古在，楚乡遗俗至今留。

　　江亭暇日堪高会，醉讽离\*不解愁。

　　【篇十】、《五日•选一》

　　明•陈子龙

　　吴天五月水悠悠，极目烟云静不收。

　　拾翠有人卢女艳，弄潮几部阿童游。

　　珠帘枕簟芙蓉浦，画桨琴筝笮艋舟。

　　拟向龙楼窥殿脚，可怜江北海西头。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！